ΓΡΑΠΤΗ ΕΡΩΤΗΣΗ E-2942/96 υποβολή: Gianni Tamino (V), Wolfgang Kreissl-Dφrfler (V) και Nel van Dijk (V) προς την Επιτροπή (8 Νοεμβρίου 1996)

Θέμα: Συνθήκες διαμετακόμισης των ζώων από τα τελωνεία της Corizia και της Fernetti-Prosecco (Tεργέστη)

Σε μαγνητοσκόπηση που πραγματοποίησε η ολλανδική Εταιρία Προστασίας Ζώων (NVBD) για λογαριασμό του Eurogroup for Animal Welfare, τον Μάρτιο-Ιούνιο 1996, δύο χρόνια μετά από προηγούμενη ανάλογη μαρτυρία, καταγράφεται η μεταφορά από τα τελωνεία της Corizia και της Fernetti-Prosecco (TS) σοβαρά τραυματισμένων ή νεκρών ζώων, τα οποία δεν επρόκειτο να υποβληθούν σε κτηνιατρικό έλεγχο στα σύνορα, ώστε να οδηγηθούν στη συνέχεια σε επείγουσα σφαγή, όπως προβλέπεται από την Οδηγία 91/628 ((ΕΕ L 340 της 11.12.1991, σελ. 17. )) (που ενσωματώθηκε στην ιταλική νομοθεσία με το Νόμο 532/92). Στο Prosecco, φορτηγά που προέρχονται από την Πολωνία και την Ουγγαρία (απόσταση μεγαλύτερη από 1 500 χλμ.) και κατευθύνονται προς τη Νότιο Ιταλία σταθμεύουν ακόμη και δύο ημέρες κάτω από τον ήλιο (το καλοκαίρι) ή σε παγετό (το χειμώνα), επειδή οι διαδικασίες ελέγχου διακόπτονται το σαββατοκύριακο: έχει συμβεί ζώα που προέρχοντο από τη Ρωσία να παραμείνουν χωρίς τροφή και νερό για 55 ώρες συνεχώς. Στην Corizia υπάρχουν μόνο δύο κτηνίατροι, αντί των 14 που προβλέπονται, και οι αίθουσες για την περιποίηση των ζώων -οι οποίες κατασκευάστηκαν με κοινοτική χρηματοδότηση- δεν έχουν ακόμη τεθεί σε λειτουργία 7 συχνά τα ζώα υφίστανται κακομεταχείριση (ηλεκτρικά βούκεντρα και ράβδοι αποτελούν κοινή πρακτική κατά τη φόρτωση και την εκφόρτωσή τους) και πολλοί μεταφορείς δεν είναι νόμιμα εγγεγραμμένοι στα μητρώα των τοπικών κέντρων υγείας. Ωστόσο, κανένα πρόστιμο δεν έχει επιβληθεί στους υπευθύνους.

Ποια είναι η θέση της Επιτροπή σχετικά με την εν λόγω έρευνα-βίντεο; Πόσοι εξαγωγείς και εισαγωγείς προς την Ιταλία, που προέρχονται από τρίτες χώρες της Ανατολικής Ευρώπης, υποχρεούνται εγγράφως να τηρούν την Οδηγία 91/628; Δεν θεωρεί απαραίτητο να διενεργήσει οριστική έρευνα χωρίς προειδοποίηση; Ποια άμεσα μέτρα προτίθεται να λάβει η Επιτροπή έναντι της ιταλικής κυβέρνησης;

Aπάντηση του κ. Fischler εξ ονόματος της Επιτροπής (5 Δεκεμβρίου 1996)

Κατ' αρχήν υπεβλήθη στην Επιτροπή κατά τις αρχές του 1995 καταγγελία σχετικά με τους όρους υπό τους οποίους τα ζώα, ειδικότερα τα άλογα, εισάγονται στην Κοινότητα μέσω των ιταλικών συνόρων διασχίζοντας τη Σλοβενία στην Gorizia και την περιοχή Fernetti/Prosecco. Η καταγγελία αυτή συνοδευόταν από μία μαγνητοσκόπηση καθώς επίσης και φωτογραφίες. Η Επιτροπή ερεύνησε σχετικά με την καταγγελία αυτή και στην έρευνα συμπεριλαμβάνεται και μία επιτόπια επίσκεψη για επιθεώρηση. Η έκθεση της Επιτροπής αναφέρει ότι δεν τηρούνται όλοι οι όροι της οδηγίας 91/628/ΕΟΚ όσον αφορά την προστασία των ζώων στη διάρκεια της μεταφοράς ((ΕΕ αριθ. L 340 της 11.12.1991 )), και οι παραλείψεις αυτές είναι ανάλογες με εκείνες που αναφέρονται από τον καταγγέλλοντα. Η Επιτροπή προέβη σε συστάσεις όπως έπρεπε προς τις ιταλικές αρχές το 1995 προκειμένου να επιτευχθεί μία βελτίωση του ευ ζην των ζώων στους εν λόγω παραμεθόριους σταθμούς.

Η Επιτροπή ανησυχεί ιδιαίτερα από το γεγονός ότι τα τελευταία στοιχεία τα οποία παρείχε η EUROGROUP όσον αφορά την καλή διαβίωση των ζώων δείχνουν ότι σε ορισμένα τουλάχιστον σημεία ορισμένοι όροι στους παραμεθόριους αυτούς σταθμούς δεν έχουν βελτιωθεί. Αυτό συνεπάγεται ως εκ τούτου την εκ νέου παρέμβαση στις ιταλικές αρχές και το γεγονός ότι θα ληφθεί δίχως κανένα δισταγμό κάθε μέτρο και περαιτέρω δράση τις οποίες δύναται η Επιτροπή να αναλάβει προκειμένου να επιτευχθεί η ορθή ανταπόκριση στις απαιτήσεις της οδηγίας 91/628/ΕΟΚ.

Η Επιτροπή δεν διαθέτει στατιστικά στοιχεία όσον αφορά την πρόβλεψη αναλήψεως υποχρεώσεως από τους εισαγωγείς και εξαγωγείς να τηρήσουν τις απαιτήσεις της προαναφερθείσας οδηγίας. Η Επιτροπή γνωρίζει ωστόσο από πληροφορίες τις οποίες έλαβε στη διάρκεια των αποστολών ελέγχου ότι οι αναλήψεις αυτές υποχρεώσεων δεν τηρήθηκαν ορθώς κατά το παρελθόν. Σύμφωνα με την τροποποίηση της οδηγίας 91/628/ΕΟΚ, από την οδηγία 95/29/ΕΚ ((ΕΕ αριθ. L 148 της 30.06.1995 )), οι αναλήψεις υποχρεώσεων, μετά την πρώτη Ιανουαρίου 1997, θα απαιτηθεί να τηρηθούν από τους μεταφορείς μάλλον παρά από τους εισαγωγείς και εξαγωγείς. Η Επιτροπή προτίθεται να καταβάλει κάθε δυνατή προσπάθεια προκειμένου να διασφαλίσει ότι τα κράτη μέλη θα τηρήσουν ορθά τις εν λόγω αναλήψεις υποχρεώσεων.